Sampoong merkatalgunearen erorketa

Sampoong merkatalgunearen erorketa 1995eko ekainaren 29an gertatu zen Seulen, Hego Korean. Eraikuntzako egitura-akats baten ondorioz, eraikinaren bost solairuak behera etorri ziren, barruan milaka bezero zituztela. Guztira, 502 pertsona hil ziren eta beste 937 zauritu. Ezbehar hau Hego Korearen historian hilgarriena da, eta hamazazpi urtez, Bangladeshko Rana Plazaren hondamendira arte, munduan izan den nahigabeko hondamendirik larriena izan zen.

Ezbeharra eraikuntzan izandako arduragabekeriagatik izan zen, baita merkataritza-guneko arduradunek arrakalen eta eraikinaren filtrazioen aurrean erakutsitako axolagabekeriagatik ere. Sampoongeko fundatzaileari eta presidenteari kartzela-zigorrak eta isun milioidunak ezarri zizkieten, eta ondorioz, konglomeratua desagertu egin zen, eta hamar bat funtzionari publiko desgaitu egin zituzten, obretan zehar dirua modu ustelean jaso zutelako. Zorigaitzaren ondorioz, Seulgo gobernu metropolitarrak bere eraikin guztien segurtasun neurriak birplanteatu zituen, eta egitura akatsak antzeman zituen berreraiki behar izan ziren zazpi eraikinetatik batean.

 Erreferentziak 

 Kanpo estekak 

Kategoria:1995eko heriotzak
Kategoria:Gizakiak eragindako hondamendiak
Kategoria:Hego Koreako historia